google/wiki40b huggingface dataset:
Alfred Deller

Liv og virke

Alfred Deller var først guttesopran, senere utviklet en kontraalt-teknikk og sang i korene ved Canterburykatedralen og St. Pauls katedral. Sin første soloopptreden hadde han i London 1948.
Dellers første satsningsområde var engelsk barokkmusikk. Rundt 1950 grunnla han Deller Consort, et vokal- og instrumentalensemble som spesialiserte seg på tidsriktig framføring av engelsk tidligmusikk. Ensemblet turnerte i mer enn tjue år og fikk stor suksess med sine tolkninger av engelsk renessansemusikk, operaer av Händel, musikk av  Bach, Purcell, Dowland, og også folkesanger.
Måten Deller framførte sanger med luttakkompagnement på, med mye rubato og improvisert ornamentikk, var i hans tid radikal og kontroversiell, men ble senere normen for tidsriktig framføring av engelske ayres, franske airs de coeur og italienske sanger med luttakkompagnement.
Deller var den første kontratenoren på 1900-tallet som opptrådte som solist, og har en stor del av æren for at kontratenorer i dag har en viktig rolle i tidligmusikken.
Sigma Corporation

Kameraer

Sigma har laget en rekke film-baserte speilreflekskameraer, inkludert SA-300, SA-7 og SA-9. Det har også laget de nyere digitale speilreflekskameraene SD9, SD10 og SD14, som alle bruker Feveon X3 billedsensor. I tillegg har det også laget et avansert digitalt kompaktkamera, DP1, som bruker en 14 megapixel Foveon X3-sensor ganske lik den som står i Sigma SD14.
Alle Sigmas filmbaserte og digitale speilreflekskameraer bruker samme objektivfatning – Sigma SA. Denne er mekanisk ganske lik Pentax K-objektivfatningen og elektrisk sett en bearbeidelse av Canon EF-systemet.

Objektiver

Sigma lager et bredt spektrum av objektiver som er tilgjengelige for en rekke forskjellige objektivfatninger. Selv om det er tilgjengelig med en spesifikk objektivfatning er det ikke nødvendigvis tilgjengelig med all nevnte teknologi, da noe av dette er spesifikt for enkelte objektivfatninger.
Fruentimmer

Ordet fruentimmer hadde i dansk opprinnelig betydningen «kvinneværelse», men ble senere brukt om en enkelt kvinne. Senere fikk ordet nedsettende betydning.

Etymologi

Ordet er i dansk lånt fra plattysk frûentimmer. Det tilsvarende ordet på høytysk er Frauenzimmer. Den opprinnelige betydningen av ordet er «kvinneværelse»; det tyske ordet Zimmer betyr «bygningstømmer» eller «værelse».

Betydning

Fra betydningen «kvinneværelse» fikk ordet etterhvert betydningen «samling av kvinner», før det til slutt fikk betydningen «en kvinne». Ordet kom neppe inn i dansk før på 1500-tallet, og betydningen «en enkelt kvinne» kjennes først fra 1600-tallet. Betydningen «kvinneværelse» forsvant stort sett omkring 1700, mens den kollektive betydningen «kvinner» holdt seg til over midten av 1700-tallet. Et eksempel finnes i Holbergs Jacob von Tyboe: Kan Herren ikke erindre forgangen til Bryllupet, da Herren dandtzede, hvilken Smilen og Hvisken der strax blev mellem Fruentimmeret? Senere fikk ordet nedsettende betydning. En fornem kvinne ble i stedet betegnet med det franske dame. I litteraturen er ordet blitt brukt som et begrep på en prostituert. Et eksempel på bruk av begrepet er i beskrivelsen av den fattige kvinnen i «En god samvittighet» av Alexander Kielland.
Adam Małysz

Karriere

Adam Małysz startet verdenscupkarrieren i 1995. Han hadde moderat suksess i verdenscupen (7.- og 10.-plass) de to første årene.
17. mars 1996 tok han sin første verdenscupseier da han vant i Holmenkollen, som var sesongens siste verdenscuprenn. Dette rennet var også avslutningen på karrieren til hans langvarig idol Jens Weißflog. Derfor ble denne konkurransen kalt av mange kommentatorer og fans "endring av vakt".
Han kom tilbake i sesongen 2000/2001 da han vant den tysk-østerrikske hoppuka og VM i K-90 (han tok sølv i K-120). I 2002 tok Małysz sølv i storbakken og bronse i normalbakken under OL i Salt Lake City, og I 2010 tok Malysz to individuelle sølvmedaljer under OL i Vancouver. I 2003 vant han begge de individuelle VM-titlene og vant verdenscupen for tredje gang.
Adam Małysz ble 25. mars 2007 den eneste skihopperen bortsett fra Matti Nykänen som hadde vunnet verdenscupen fire ganger. I ski-VM i Sapporo 2007 fikk Małysz en fjerdeplass i storbakken og en gullmedalje i normalbakken. Dermed ble han den eneste med så mange mesterskapsmedaljer.
Under VM i skiflyging 2010, fikk Małysz en fjerdeplass individuelt. I dette mesterskapet fikk Anders Jacobsen bronsen bare 0,4 tideler foran Malysz. Dette ble Malysz beste plassering i et verdensmesterskap i skiflyging.
Adam Małysz er også den første og hittil eneste skihopper som har vunnet Nordic Tournament tre ganger, henholdsvis i 2001, 2003 og 2007.
Adam Małysz kan også kalles tidenes beste skihopper i sommersesongen. Han har vunnet tre Sommer Grand Prix-sesonger totalt: 2001, 2004, 2006. Han fikk sølv i 2007 og bronse i sesongene 2009 og 2010.
I 2001 ble han tildelt Holmenkollmedaljen sammen med Bente Skari og Thomas Alsgaard.
Han tok sin 39. og siste verdenscupseier 21. januar 2011 på hjemmebane i Zakopane, Polen, foran  østerrikeren Andreas Kofler og tyskeren Severin Freund. To dager senere falt han og skadet seg i et verdenscuprenn samme sted. I Ski-VM 2011 i Oslo tok han bronse i normalbakkerennet i Midtstubakken. I Holmenkollen har han vunnet til sammen 5 ganger mens andre ganger har han endt på 2.- og 3.-plass.
Adam Małysz klargjorde etter en 11.-plass i storbakkerennet i Holmenkollen at han ville avslutte karrieren etter sesongen 2010/2011. Den 20. mars 2011 ble Malysz sitt siste verdenscuprenn, da tok han en tredjeplass i et renn som ble vunnet av hans arvtaker Kamil Stoch fra Polen.
Adam Małysz avsluttet karrieren med et eget hopprenn i Zakopane 26. mars 2011, kalt Adam's Bull's Eye, der de fleste i verdenseliten var samlet. Rundt 60 000 tilskuere hedret Polens store idrettsstjerne. Adam Małysz har også blitt kåret til polsk histories nest viktigste person etter Pave Johannes Paul II.
Adam Małysz har også fått en hoppbakke Malinkabakken (Wisła) oppkalt etter seg.
Johannes Pontanus

Johannes Isaksen Pontanus (født 21. januar 1571 i Helsingør i Danmark, død 7. oktober 1639 i Harderwijk i Nederland) var en dansk kongelig historiograf.
Pontanus var bror av maleren Pieter Isaacsz og vokste opp i Nederland, men besøkte Danmark et par ganger sist på 1500-tallet. Her ble han kjent med Tyge Brahe og Arild Huitfeldt. I 1604 ble han professor ved gymnaset i Harderwijk, og i 1618 ble han utnevnt til kongelig dansk historigraf, med oppgaven å skulle skrive Danmarks historie på latin. Han holdt på med dette arbeidet til sin død, men rakk bare å utgi første del av sin Rerum Danicarum Historia (1631). Verket bygger på Huitfeldts krønike.
Vulkansk bombe

En vulkansk bombe er en klump av smeltet stein (tefra) som er større enn 65 mm i diameter, og blir dannet når en vulkan kaster ut tyktflytende lavafragmenter under et utbrudd. De avkjøles nok til å oppnå fast form før de når bakken. Vulkanske bomber kan bli kastet flere kilometer fra en utbruddsåpning, og får ofte en aerodynamisk form under flyturen. Bomber kan være ekstremt store – Asama-utbruddet i Japan i 1935 kastet ut bomber som målte 5–6 m i diameter, opptil 600 meter fra utbruddsåpningen.
Vulkanske bomber representerer en betydelig fare, og kan forårsake alvorlig skade eller dødsfall blant folk i nærheten av utbruddsstedet. En slik episode skjedde ved Galeras-vulkanen i Colombia i 1993, der seks personer i nærheten av fjellet ble drept, og flere andre skadet av lavabomber, da vulkanen fikk et uventet, eksplosivt utbrudd.
Ludwik Stefański

Biografi

Ludwik Stefański studerte i Bologna i Italia på 1930-tallet. Etter studiet holdt han konserter i inn- og utland, ofte med sin kone, den berømte pianisten Halina Czerny-Stefańska, som vant den fjerde Chopinkonkurransen i Warszawa i 1949. 
Ludwik Stefański underviste ved Musikkakademiet i Kraków 1948–1982, og i 1970 ble han utnevnt til professor i klaver. Han har også gitt Master Classes i Tyskland, Italia, Spania og Japan.
Stefański utga plateinnspillinger med verker av Frédéric Chopin i plateselskapet Polskie Nagrania „Muza”.
Oppdagernes monument

Bakgrunm

Minnesmerke ble utformet i 1939 av den portugisiske arkitekten José Ângelo Cottinelli Telmo og skulptøren Leopoldo de Almeida, som et midlertidig landemerke under den verdensutstilling som fant sted i byen i 1940. Da feiret Portugal 800 år siden landets tiilblivelse og 300 år siden frigjøringen fra Spania. Monumentet representerte en romantisert versjon av det portugisiske oppdagelsers tid, en idyllisering som var typisk for António de Oliveira Salazars Estado Novo-regime.
Det ble opprinnelig konstruert som en provisorisk installadjon på torget Praça do Império og som del av en byfornyelse. Men i 1943 ble den opprinnelige konstruksjonen revet, sammen med andre byggverk til Verdensutstillingen.
Astrid Båhl

Biografi

Båhl flyttet som barn til Skibotn i Storfjords kommune i Troms fylke, hvor hun i 2017 fortsatt er bosatt. Hun startet sin kunstnerutdannelse allerede på Solhaugens gymnas i Narvik, og fortsatte siden på Statens håndverks- og kunstindustriskole i Oslo, hvor hun studerte tekstiltrykk, grafikk, grafisk design og frihåndstegning. Båhl har vært representert på flere utstillinger, blant annet «Mijjen luunie – Kums oss», en sydsamisk vandringsutstillning som ble åpnet den 6. februar 1994 i Elverum samt «ČSV- å visualisere Sápmi» på Galleri F15 på Jeløya i 2006.
I 1986 utlyste Nordisk sameråd en konkurranse om et samisk flagg, hvor Astrid Båhls forslag gikk av med seieren. Flagget ble heist første gangen på samerådets konferanse i Åre den 15. august 1986. Ifølge Båhl symboliserer flagget at solen gir liv til jorden. Som inspirasjon til flagget gikk Båhl tilbake i gamle skrifter og bøker om samenes formspråk, mytologi og symbol.
Båhl har selv utformet de norske frimerkene til «Tråante 2017», en markering av 100-åreminnet av det første samiske landsmøtet i Trondheim 1917.
Virak

Virak eller olibanum er navnet på en velluktende, gummiaktig harpiks fra trær i Boswellia-slekten (og balsamfamilien), særlig B. sacra og B. frereana, som er en viktig bestanddel i røkelse. Virak fåes ved inntørking av den melkelignende saften fra disse trærne. Trærne vokser i Nordøst-Afrika, Sørøst-Arabia og India. Virak inneholder vesentlig harpikser og gummi og litt eteriske oljer.
Virak er blitt mye brukt som røkelse i religiøse riter, som parfyme, som vern eller medisin mot sykdom og sår, og til balsamering av lik. Virak utgjorde sammen med myrra fortidens røkelse (jfr. Jes 60,6), ettersom begge stoffer ved oppvarming utvikler en hvit røyk med skarp balsamlukt. I dag er virak særlig brukt i aromaterapi.

Etymologi

Ordet virak kommer fra det nedertyske wirok og betyr egentlig «vigd røyk». Olibanum kommer fra det arabiske lubán, «melk» eller hebraisk lebonah, «hvit», gjennom latin libanus, som viser til den melkeaktige kvaen fra viraktrærne. Dette har også gitt opphav til navnet Libanon.

Overført betydning

I overført betydning brukes virak om sterk, overstrømmende ros eller hyllest.
Graffiti i Norge

Fenomenet graffiti fikk for alvor sitt inntog i Norge etter at filmen Beat Street ble vist på norske kinoer i 1984. Filmen omhandlet den amerikanske hiphopkulturen, med fokus på rap, breakdance og graffiti. Hiphop var en kortvarig trend i Norge; allerede i 1986 hadde ungdom flest mistet interessen for fenomenet. En kjerne i Oslo-området var fortsatt aktiv, og norsk hiphop gikk over fra breaking til graffiti. Tidlig på 80-tallet regjerte graffitigrupper som DD II, The Crew, City Painters, United Painters og DC Artists i Oslo. Disse gruppene fokuserte først og fremst på å male piecer, mens mange unge writere startet sin graffitikarriere med å tagge. Mange av de såkalte taggerne (ca. 25-30 writere) organiserte seg i 1985 i nettverket United Taggers, som ble organisert av Raide.
Apostolisk reise

Med apostolisk reise menes en reise foretatt av paven for å besøke et eller flere steder i embets medfør.
Den pave som gjennom tidene har gjennomført flest apostoliske reiser var Johannes Paul II. Han foretok 143 reiser innenfor Italia, og i tillegg kommer besøk i 300 av Romas 334 sogn. Han foretok også 104 utenlandsreiser; den siste var til Lourdes i Frankrike i august 2004. Reiselengden er beregnet til 1 163 865 km.
Gruppe Daubert

Gruppe Daubert var en del av den tyske kampgruppe Gruppe Adlhoch som ble organisert på Hønefoss og som hadde som mål å slå seg gjennom til Vestlandet. Når den tyske general Engelbrecht som var sjef for 163. infanteridivisjon og kom til Hønefoss 14. april, ble en kampgruppe organisert som fikk som mål å gå opp Ådalen og inn i Valdres, for der å slutte seg til hovedgruppen som skulle gå opp langs østsiden av Randsfjorden.
Begge kampgruppene ble involvert i harde kamper langs Randsfjorden, i Ådalen og Valdres.
Kampgruppen som ble ledet av major Daubert skulle rykke frem gjennom Ådalen mot Bagn i Valdres. Gruppe Daubert besto av III. bataljon / IR 236 og III. bataljon / IR 159. Denne kampgruppen kom i kamp flere ganger før den trakk seg tilbake etter kampene i Bagn. På Bagnsbergatn mistet kampgruppen ett helt kompani etter kampen i Gråbeinhølet og kampen om Bagnsbergatn gård.
Etter at kampgruppen ble trukket tilbake ble den reorganisert og en gruppe ble sendt opp langs østsiden av Randsfjorden for å forsterke de styrkene som opererte i dette området og en gruppe ble sendt tilbake opp Ådalen. Denne styrken ble senere sperret ved Islandsmoen, mens den forsterkede gruppen som opererte øst for Randsfjorden klarte å slå seg gjennom ved Høljarast og Tonsåsen og trenge inn i Valdres.
Rasmus Nyerup

Utgivelser

Sammen med Knud Lyne Rahbek var Nyerup en foregangsmann i systematiseringen av den danske litteraturhistorien. Nyerup skrev og utga en del historiske, litteraturhistoriske og kulturhistoriske verker, blant annet den første samlede fremstilling av Frederik IIIs regjering i (1817) og en biografi i to bind om Christian IV i (1816). 
I tillegg til dette sto han også for samlingen og utgivelsen av etterlatte skrifter av mange av de eldre danske litteratene, særlig historikerne fra 1700-tallet som Peter Frederik Suhm, Jacob Langebek og Bolle Willum Luxdorph. 
Sammen med Rahbek og Werner Hans Frederik Abrahamson sto Nyerup også for utgaven av folkeviser fra middelalderen i fire bind (Udvalgte Danske Viser fra Middelalderen, 1812–1814). Dette verket var en fortsettelse av en interesse han hadde hatt siden ungdommen, hvor han blant annet ga ut en samling Levninger af Middel-Alderens Digtekunst 1780.
Han arbeidet inngående med Peder Syv og gamle danske ordspråk (Peder Syvs kjernefulde ordsprog, 1807 og Peder Lolles Samling af danske og latinske Ordsprog, 1828). 
Den nordiske oldtidslitteraturen ble også behandlet av Nyerup i flere utgivelser (Edda eller Skandinavernes hedenske Gudelære, 1808), og sammen med språkforskeren Rasmus Rask utkom en samling sagaer Ragnar Lodbroks Saga, Krakemaal, Fortælling om Norna Gest, og Brudstykke om dansk-norske Konger, efter islandske Haandskrifter, 1822.
Mest kjent er nok hans Kjøbenhavns beskrivelse fra (1800). Her ga han en utførlig beskrivelse av hovedstadens utseende etter brannene i 1794 og 1795, men før Københavns bombardement i 1807. Almindeligt Litteraturlexikon for Danmark, Norge, og Island i to bind (1818–1819) er også kjent. Men hans rolle, sammen med Knud Lyne Rahbek, som en av grunnleggerne av dansk litteraturhistorie i forbindelse med utgivelsen av Bidrag til den danske Digtekunsts Historie (1800–1808) er også et av hans viktigste bidrag til litteraturen. De to holdt forelesninger på Københavns Universitet om den danske litteraturhistorien og verket var det trykte resultatet av dette.
Yu-Gi-Oh! (samlekortspill)

Fusion

Spillere må ha to monsterkort (det kan bli mer også) og et fusionkort. Det er mange å velge mellom, men den vanligste er Polymerization. For eksempel Elemental Hero Avian + Elemental Hero Burstinatrx + Polymerization = Elemental Hero Flame Wingman.

Pendulum

Pendulum monster er kort som grønt med en annen farge som tilsvarer om den er effekt, normal eller xyz-monster. Kortet er både magikort og monsterkort. I monstersonen er den monster og er magikort når den er i pendulumsonen. Det er to pendulumsoner på banen hvor du aktivere pendulummonsteret. På en pendulummonster står det en skala. Skalaen kan gi deg muligheten til å legge ut massevis av kort på en runde, men først og fremst skal det være pendulummonster på begge sonene for at du legge monster på denne måten og level innenfor skalaen. Eks: hvis ene siden er 2 og andre siden 5 , kan du legge ut monster som er level 3 eller mindre. Denne måten å summoner kalles pendulum summon.
St. Svithuns gate (Stavanger)

St. Svithuns gate er en gate på Eiganes i Stavanger. Gaten går fra Olav Vs gate og Olavstrappen i øst til Schiøtz gate i vest. Gaten går parallelt med Kannikgata og Prinsens gate.
Gata er oppkalt etter Stavangers vernehelgen den hellige Svithun som var en angelsaksisk biskop av Winchester på 800-tallet. Stavanger kalles ennå St. Svithuns by, og den katolske sognekirken i byen heter St. Svithun kirke. St. Svituns gate var fram til oktober 2003 en del av Dronningens gate. Den fikk sitt navn etter forslag fra den katolske soknepresten Rolf K. Pahle Bowitz om å gi den østre del av Dronningens gate navnet St. Svithuns gate.
Den katolske kirken St. Svithuns kirke ligger i St. Svithuns gate 8. og Norsk Telemuseum avdeling Stavanger ligger i St. Svithuns gate 12.
E6-eggen

E6-eggen er en stor og markert stein like øst for motorveien nær Kolobekken rasteplass ved E6 i Stange. Her finnes 7 forskjellige buldreproblemer, blant annet den kjente «Kalkmangel» - grad 6B+.
Møllehaugen

Møllehaugen har sitt navn etter vindmølla som lå i krysset Pedersgata og Støperigata i Stavanger. Området har en del eldre industribygg, som delvis er i bruk til industri og til kontorer. Det er også en god del eldre beboelseshus fra andre halvdel av 1800-tallet.
Billedhoggeren Stinius Fredriksen er vokst opp på Møllehaugen.

Mølla

Mølla ble opprettet i 1836 av kjøpmennene Hans G. B. Sundt og Ola Baade. De startet med kornmaling, senere som barkemølle før den til slutt ble brukt som vedskjæreri. Møllen ble revet i begynnelsen av 1950-tallet.
Bedriften Julius Johannessen overtok eiendommen og drev senere et mekanisk verksted her.

Nordkronen og Goman

Ved Nordkronen mottas det meste av kornet som kommer til Norge. Det lagres i store siloer, pakkes om til forbrukerne og sendes rundt i landet.
Nordkronen var lenge sammen med bakerbedriften Goman de største arbeidsplassene i området.
Ishavsrøye Vesterålen

Ishavsrøye Vesterålen er oppdrettet sjørøye (Salvelinus alpinus) produsert i Vesterålen. Ishavsrøye Vesterålen skal ha blankt skinn, og ha et rødlig fiskekjøtt med fast tekstur. Ishavsrøye Vesterålen er godkjent som beskyttet geografisk betegnelse
Geografisk område for produksjon av Ishavsrøye Vesterålen skal være kommunene Andøy, Bø, Hadsel, Sortland og Øksnes i Vesterålen i Nordland fylke.

Rettmessige brukere av produktnavnet Ishavsrøye Vesterålen

Sigerfjord Fisk AS og Sjøblink Blokken AS.
Thyreosthenius parasiticus

Utseende

Thyreosthenius parasiticus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Utetheisa lotrix

Utseende

…
Enkelte arter bjørnespinnere i delgruppen Arctiinae kan kanskje forveksles med andre sommerfugler, kanskje særlig andre arter i gruppen Noctuoidea.  Men de kan skilles fra disse ved de to duftkjertlene hunnene har like ved eggleggingsåpningen, helt bakerst på bakkroppen. Samt at mange av artene har en bakkropp i rødt eller orange med mørke flekker.  Mens høreorgan (Tympanalorgan) på siden av brystet (metathorax) er felles for gruppen Noctuoidea.

Levevis

…
Utetheisa lotrix tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning.

Utbredelse

Utetheisa lotrix finnes ikke i Europa.
Utetheisa pulchella, fra samme slekt, er funnet i Danmark noen få ganger. Men denne vakre bjørnespinneren er en migrant fra Afrika, som mer tilfeldig finnes så langt nord i Europa.

Navnet

Det latinske navnet Utetheisa betyr såret, og slekten har trolig fått navnet fordi framvingene har blodrøde flekker.
Psikveldfly

Utseende

Et middels stort (vingespenn 38 – 43 mm), kraftig, lysgrått nattfly. Antennene er trådformede, kroppen kledt med lysgrå hår. Forvingen er lysgrå, jevntover litt lysere enn hos bjørkekveldfly, men dette kan variere. Den er streket med svart, med en kraftig lengdestrek ved roten (med en kryssende strek), en tilsvarende strek ved bakhjørnet og en X-formet tegning midt på nær fremkanten. Bakvingene er hvite hos hannen, gråpudrete hos hunnen. Larven er svart eller mørkegrå med gul ryggstripe, hvit sidestripe og røde vorter langs siden. På ryggen av tredje kroppsledd har den en høy, svart pukkel med lange, svarte hår, ellers er den sparsomt kledt med temmelig lange, grålige hår.

Levevis

Denne arten lever i skog, skogbryn og hager og kan slik for det meste skilles fra bjørkekveldflyet på levestedet. Larven kan finnes på ulike busker og løvtrær. De voksne sommerfuglene flyr om natten i mai – september, den lange flygetiden tyder på at det i alle fall delvis er to generasjoner.

Utbredelse

Arten finnes i Nord-Afrika, gjennom det meste av Europa og videre østover til Øst-Sibir. I norge er den temmelig vanlig på Sørlandet og på Østlandet nord til Lillehammer. Den er bare funnet et par ganger på Vestlandet.
Brans sjøreise

Brans sjøreise (immram Brain maic Febail) er en fortelling fra irsk mytologi, nedskrevet på 700-tallet. Det er den mest kjente av de irske immram, mytologiske fortellinger om reiser til en magisk underverden, henlagt på øyer vest i havet.
Bran, som er kongssønn ser en dag en sølvgren og hører musikk. En kvinne dukker samme dag opp i gildehallen og fremfører et langt dikt hvor hun skildrer en annen, mytisk verden med overflod og evig sommer. Bran samler et mannskap, ruster en båt og seiler allerede dagen etter ut for å finne dette landet. Underveis møter de blant annet sjøguden Manannan, som spår at Bran skal bli far til en mektig konge. De reiser videre, og kommer først til Gledens Øy (Inis Subai), hvor de ikke legger til, men likevel mister en mann til sanseløs latter. De kommer deretter til Kvinnenes Øy, Tir inna mBan, hvor de på magisk vis blir tvunget til å legge til. Her er det en kvinne til hver av mannskapet og de blir her i en tid som virker som ett år, men som viste seg i være mange år. De vendte hjem etter at en av mennene fikk hjemlengsel, og da de kom tilbake, hadde de vært borte så lenge at ingen lenger kjente dem, annet enn fra legender. En av mennene gikk i land, og «i det samme han nådde Irlands jord, ble han til aske, som om han hadde vært i jorden i hundrevis av år.» Bran fortalte da hva han hadde opplevd, og tok farvel med menneskene på stranden. Fortellingen avsluttes med at man ikke vet hvor han seilte videre.
Selv om fortellingen eksplisitt er bygget opp av elementer fra en før-kristen mytologisk tradisjon finnes det også trekk i den som peker på den kristne kulturen den ble nedskrevet innenfor: «Fortellingen kan også tolkes som en tidlig allegori over det himmelske rike og Jesu fødsel.»
Fortellingen har trolig inspirert fortellingen om Brendan sjøfareren, og muligens også C.S. Lewis' Reisen til det ytterste hav.